ترکیہ کے صوبے

**[[جمہوریہ ترکیہ]]**، 81 صوبوں (ترکی: il/vilayet) میں منقسم ہے۔ ہر صوبہ مختلف تعداد میں اضلاع میں منقسم ہے۔ صوبائی گورنر صوبہ کے مرکزی ضلع میں ہوتا ہے۔ مرکزی ضلع کا نام عام طور پر صوبے کے نام پر ہوتا ہے۔ صوبہ مقرر کردہ گورنر کے زیر انتظام ہوتا ہے۔ سلطنت عثمانیہ اور ابتدائی ترک جمہوریہ میں متعلقہ اکائی *[[ولایت عثمانی|ولایت]]* تھی۔

29 اکتوبر 1923ء کو سلطنت عثمانیہ کے خاتمے اور جمہوریہ ترکی کے باضابطہ قیام کے بعد انتظامی نظام میں تبدیلیاں کی گئیں۔ دو سال بعد صوبہ اردھان، بے اوغلو، چاتالجا، تونجیلی، ارغنی، گلیبولو، جنک، قوزان، اولتو، موش، سیورک اور اسکودار کے صوبوں کو اضلاع میں تبدیل کر دیا گیا۔  1927ء میں دوغوبایزید کو ایک ضلع میں تبدیل کر دیا گیا اور صوبہ آغری سے منسلک کر دیا گیا۔ 1929ء میں موش دوبارہ صوبہ بن گیا اور صوبہ بتلیس ایک ضلع بن گیا۔  چار سال بعد، یہ تعداد چھپن تک گر گئی جب آق سرائے، صوبہ عثمانیہ، حکاری اور شبین قرہ حصار اضلاع بن گئے، مرسین اور سیلیفکے کو ملایا گیا اور صوبہ مرسین  کے نام سے ایک نیا صوبہ تشکیل دیا گیا اور صوبہ آرتوین اور صوبہ ریزہ کو ملا کر ایک نیا صوبہ کوروہ تشکیل دیا گیا تھا۔ 
1936ء میں، ریزہ، تونجیلی اور حکاری دوبارہ صوبے بن گئے اور اسی سال ڈرسم کا نام بدل کر تونجیلی رکھ دیا گیا۔ 1939ء میں ریاست ھتای ترکی کے ساتھ الحاق کرکے ایک صوبہ بن گیا۔  1953ء میں، یہ فیصلہ کیا گیا کہ صوبہ عشاق ایک صوبہ بنے گا اور صوبہ قر شہر ایک ضلع بنے گا۔ 1954ء میں صوبہ آدیامان، صوبہ نو شہر اور صوبہ سقاریہ کو صوبائی حیثیت حاصل ہوئی۔ 

1956ء میں کوروہ صوبے کا نام بدل کر صوبہ آرتوین رکھ دیا گیا اور 1957ء میں صوبہ قر شہر کی صوبائی حیثیت واپس کر دی گئی۔  اس سال کے بعد بتیس سال تک صوبوں کی تعداد میں کوئی تبدیلی نہیں ہوئی۔  صوبہ آق سرائے،  صوبہ بایبورد،  صوبہ قرمان  اور صوبہ قیریق قلعہ 1989ء میں،  باتمان  اور صوبہ شرناق 1990ء میں،  1991ء میں بارتین، 1992ء میں اردھان  اورصوبہ اغدیر،  صوبہ یالوا،  صوبہ قرہ بوک  اور صوبہ کیلیس 1995ء میں،  عثمانیہ 1996ء میں ایک صوبہ بن گیا، اور دوزجہ 1999ء میں صوبہ بن گیا۔

ترکی کے شماریاتی ادارے کے اعداد و شمار کے مطابق، 2019ء تک ترکی کی آبادی 83 ملین تک پہنچ گئی۔  اس تعداد میں سے 77 ملین لوگ صوبائی اور ضلعی مراکز میں مقیم تھے۔  ملک میں سب سے زیادہ آبادی والا صوبہ استنبول ہے اور سب سے کم آبادی والا صوبہ بایبورد ہے۔  اس کے علاوہ، سب سے بڑا سطحی رقبہ والا صوبہ قونیہ ہے اور سب سے چھوٹا سطحی رقبہ والا صوبہ یالوا ہے۔  صوبہ کوکیلی جس کا مرکز ازمیت، صوبہ ساکریا جس کا مرکز اڈاپازاری اور صوبہ ہاتائے جس کا مرکز انتاکیا ہے کے علاوہ تمام غیر میٹروپولیٹن صوبوں کے مرکزی اضلاع کا نام ایک ہی ہے۔

## صوبوں کی فہرست
ذیل میں ترکی کے 81 صوبوں کی فہرست ہے، جو ان کے لائسنس پلیٹ کوڈز کے مطابق ترتیب دی گئی ہیں۔ ابتدائی طور پر، کوڈز کی ترتیب صوبے کے ناموں کی حروف تہجی کی ترتیب سے ملتی تھی۔ زونگولڈک (کوڈ 67) کے بعد، ترتیب حروف تہجی کے مطابق نہیں ہے، بلکہ صوبوں کی تشکیل کے ترتیب سے ہے، کیونکہ یہ صوبے حال ہی میں بنائے گئے تھے اور اس طرح ابتدائی کوڈز کے سیٹ کے تفویض ہونے کے بعد ان کے نمبر تفویض کیے گئے تھے۔

## رموز
تصغیر|ترکی کے صوبے|313x313پکسل
صوبے کے ISO کوڈ کا لاحقہ نمبر، ترکی کی گاڑیوں کی رجسٹریشن پلیٹوں کے پہلے دو ہندسے اور ترکی میں پوسٹل کوڈ کے پہلے ہندسے ایک جیسے ہیں۔ شماریات کے لیے علاقائی اکائیوں کے نام (NUTS) کوڈز مختلف ہیں۔

## صوبے جو ختم کر دیے گئے
تصغیر|325x325پکسل|ترکی کے صوبوں کا 1927 کا نقشہ جو حروف تہجی کی اصلاح سے پہلے شائع ہوا تھا۔
درج میں وہ صوبے ہیں جواب ختم کر دیے گئے ہیں۔
* چاتالجا، اب استنبول صوبے کا حصہ ہے۔
* جیلی بولو، اب چاناکلے صوبے کا حصہ ہے۔
* آئیکل ( سیلیفکے )، اب مرسین صوبے کا حصہ ہے۔
* کوزان، اب صوبہ اڈانا کا حصہ ہے۔
* شبین قرہ حصار، اب صوبہ گرہ سون کا حصہ ہے۔
* میڈن، اب صوبہ العزیز کا حصہ ہے۔
* گنچ، بینگول، اب صوبہ بینگول کا حصہ ہے۔
* دوغوبایزید، اب صوبہ آغری کا حصہ ہے۔
* سیورک، اب صوبہ شانلی اورفہ کا حصہ ہے۔

## مزید دیکھیے
* ترکی کی میٹروپولیٹن بلدیات
* ترکی کے علاقے
* ترکی کے اضلاع

## حوالہ جات

زمرہ:ایشیا کی ملکی ذیلی تقسیم
زمرہ:ترک جغرافیہ متعلقہ فہرستیں
زمرہ:ترکیہ کی ذیلی تقسیم
زمرہ:ترکیہ کی ذیلی تقسیمات کی فہرستیں
زمرہ:ترکیہ کے صوبے
زمرہ:درجہ اول انتظامی ملکی ذیلی تقسیم
زمرہ:ملکی تقسیمات کی فہرستیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:یورپ کی ملکی ذیلی تقسیم